钦定古今图书集成/方舆汇编/职方典/第1437卷 > 浔州府山川考 府县志合载
## 钦定古今图书集成/方舆汇编/职方典/第1437卷 > 浔州府山川考 府县志合载

本府。〈桂平县附郭。〉

思陵山　一作思灵，一名西山，去城西五里，秀峙穹窿，映带府治。上有三清岩、三宝观，观下左侧有清泉，名曰乳泉。相传唐御史李公明远登此羽化而去，浔人祈求甚验。至宋时奏闻于朝，敕封西山郡主。旁有一洞曰“吏隐洞。” 至今岩上“吏隐洞” 三字尚存，即明远公所憩息处也。又宋守姚嗣宗尝游于斯，因又呼姚公岩。

白石山　，去城南八十里。祖龙自大客山发脉，至其中，顿起双峰，高耸百馀丈。又一小山，名曰鹅颈峰，道家书“即以白石山作二十一洞天。” 山中有石岩一穴，名曰“会仙岩。” 昔勾漏令葛洪在此炼丹，有丹灶仙迹，有炼丹泉、漱玉泉，初流微细，击动钟鼓，则泉涌而出。游者援藤而上，约有十里许，方至岩前。又多奇花瑞艸，珍禽异兽。下有三宝殿、观音堂。石坊左有元珠池，其水自山巅而出，四时不绝，声如环佩。僧人引之以至香积厨。右有石岩曰三清岩，内塑诸佛像。有一洞名曰勾漏洞，潜通郁林州。昔有一石龟，相传偷食郁林仓米，仓使追迹至此，见之大笑，而后有仓使形像，石龟为验。按《明一统志》，宋张志道有诗云：“山似游龙势欲奔，山中有路透天阍。峰峦长带烟霞色，洞穴浑无斧凿痕。” 又杨子春诗：“晓飧沆瀣夕飧霞，更酹天浆咽月华。日午道人犹未起，香风吹老古松花。”

罗丛山　在治西南六十里。平地突起一山，中有大岩，上下四围，石壁罗列，有三教神像。东有碧虚洞，南有灵源洞，其最深者则曰“水月洞” ，内有石佛、石狮、石钟、石磬，白昼如夜，秉烛乃行。又有鲤鱼岩，通于大江，中多鳞集。祷雨至斯，以鹅扑水，其水即长。每岁九月九日，邑人登高于此。上有二程书院，基址犹存。

阆石山　在府城北百馀里。峰峦竞秀，如列旌旗。下有读书岩，五代时状元梁嵩读书于此。五指山　在府治北百馀里。迢递巉岩，罗列五峰。中有石穴，上通山峰，下达龙潭。五代时状元梁嵩读书于此。石台、石凳犹存。

大容山　去城南一百馀里，通郁林、容县岑溪、博白北流，陆川广阔数百里，树木丛茂。传有“李王殿于其上，虽盛夏亦有严霜，涧水委曲，有九十九涧。其山面面相似，人入其中，迷之，莫知其出。”

云合岭　在城南八十里。高耸而秀，云合则雨。“独秀峰　” 在府南白石山之侧。孤峰插天，百里瞻望。

大藤峡　在城北三十里弘石矶之下，弩滩之上。北通罗禄三洞，紫荆、罗运等三十六巢。中有七层楼，下有三妺洞。“猺寇侯大狗等盘踞劫掠，峡岸有藤，大十馀围，横生过江，日沉水底，夜浮水面，渡贼而南，以通龙山八寨。” 成化间，韩襄毅公雍统兵剿之，遂砍其藤，夜而复生，用秽物制之，方断，遂服其党，易为“断藤峡。” 随迁武靖州于黄甲岭下，以守其处，又立弩、碧二堡以镇之。后又不靖，陈御史令以鱼盐之利啖之，稍稍受约束，乃以断藤峡为永通峡。至嘉靖间，诸猺又据险为乱，王守仁合师征之，赖以稍安。

浔州，两江夹流。其南江为“郁水” ，自交趾而发，由南宁、横州、贵县合绣江小水而下。其北江为“黔木” ，发自黔地，由南丹州历融县、柳州、武宣，横剑石分一小水，通武靖州大水，由碧弩二滩至郡城到三合嘴。二水合流而下，至铜鼓滩，水势汹涌。明御史李仲熊、郡守葛元祯立塔以镇，而水历石径冲大黄江、相思江、蒙江口而下，藤梧顺流而东。

浔江　在府东。黔水自城北，郁水自城南，至此合流城下，东过藤、梧、番禺，入于海。

黔江　在府城北。按《明一统志》又名北江，源出牂牁，经柳象，至此合流于郁江。

绣江　在府城西南三十里，合浔江。

大黄江　水从弩滩由武靖州至此江而下相思江　，在平桂之界。

蓬浪江　在城西南

官江　在府境内

南湖　在府城南，长三里，俗名“结塘” 湖。上有洲，洲上旧有平波亭，临岓又有南浦亭，郡人时乘彩舟游赏于其间。

水，　天然怪石甃其旁，有巨鱼生焉。白沙湾　相对塔脚

三合嘴　，南北江至此合流。

“马流滩　　　” “《福山》滩　　　。” 《曹村滩》。

《石门滩　　　》。《大乌云滩　　》。《小乌云滩》。《浪滩　　　　》。《大仁滩　　　》。《小仁滩》。

《繇屯》滩　　　。《东博》滩　　　。《白鹤滩》。

“牛皮滩　　　” “全村沙　　　。” “大湾沙　” ，以上皆南江滩，上至贵县。

脚石滩　　　。飞凤滩　　　。小弩滩。

《大弩滩　　　》。寺滩　　　　。《大湾滩》。

《碧滩　　　　》。《白涯滩　　　》。《三枕滩》。

《红石滩　　　》《浪滩　　　　》。《蓬枰滩》。

锁匙滩　　　。锁筒滩　　　。《游龙滩》。

龙船鼓滩　　。“《羊眼》滩　　　。” 《马回滩》。

神滩　　　　。“三门滩　　　。” “小姑滩。”

“滑石滩　　　。” 《古昔》滩　　　。《大六滩》。

“大钻滩　　　” ，“小钻滩　” ，以上皆北江滩上至宣武。

“将军” 滩　因伏波兵渡此，故名。

“铜鼓滩　” 因得古铜鼓，故名。

“古雍滩　　　。” “茅夹滩　　　。” 《相思滩》。

“龙门滩　　　” 、十化滩　　　。“峒婆滩。”

鹧鸪溪　　　秀才岩　，以上诸滩，上至浔江。康济泉　在西山洗石庵，有《铭》云：“泠泠圣泉，渟滀迤濔。温洁如玉，芳甘如醴。鲋涸可苏，疾病可洗。”

平南县

思岩山　在县治之南，去县四十馀里。峰峦峻伟，树木蓊蔚，连亘四十里。陟彼山椒，厥有石室及石台、棋局在焉。故老相传，“常见异人游憩于此，无心则遇之，用意反失之。” 乡人集此，祷雨辄应。

阆石山　在县治之北，近朋化。去县七十里。平畴旷衍，突兀耸起，石峰锐者如笋，卓者如屏，跳丹跃碧，噏雾呼云。周围峭壁，惟脚下一道可达山巅。巅上别辟天地，四顾苍然，呼吸可通帝座。凤凰山　在县治东四十里秦州里内。冈峦挺秀，头翅峥嵘，俨然飞凤。左右两腋有古井焉。古井昔名“龙隐” ，广七尺，深无底，四时澄湛，泉甘而洌。旧传欧阳氏所驯扰之龙隐于此。

麒麟山　：在县治西，离城七十里。山冈逼肖麟形，千峰屯绕，秀杰殊常。

乌江　即驿侧小江，用小舟溯流而进，可三四十里至古城。土人以车载货于此。自此以上，船不能进。其源直透至乌路里八峒猺山地面。相思江　在县治右北岸，自官塘堡分港而入，离城四十里，直通朋化内猺。春夏水涨，小船可到冲塘等村，水涸则巳。俗云：“土人之不肯经营远游者以此。” 或地气通乎人事，疑亦有之。白沙江　在县治左南岸，离城四十里，由五陵分流而入，直通乌饭墟、六陈，接容县界，小船可到。冬月水涸不能行。

大同江　在县治后北岸，离城八十里。“江源在猺内发脉，滩高水涌，石齿崚峥，深处有潭万丈，浅者濡足可涉，舟楫不能施。土人惟刳木为舟，或编竹为筏以收鱼，利以通往来。” 顺流出，至藤县蒙江口，汇合浔梧大江。

贵县

东山　在县东十五里。峰峦秀峙，唐时何履、何光隐此。山顶有石，状如二人并立，传为何氏兄弟仙化。其西北一峰望之如妇人，俗呼为“妇人岩。” 左酒缾，右凤凰。

南山　在县南十里。错综二十四峰间，苍翠郁映。上有岩洞三门，仰视垂乳，万象奇瑰。旁多石窦，洞中有八景石佛、石狮、石象、石鲤、丹灶、御碑、出米洞、飞来钟等。由东门宛转扪萝，上其绝顶有石室方丈，即宜仙洞，传为葛洪炼丹处。洞后又有白云居、振衣岩。指顾四际，青山绿水，碁布履舄之下。宋章惇贬雷州，寓寺中，因览景叹云：“夏云多奇峰，良不诬也。” 寺僧因以诗讥云：“如风如火复如绵，飞过微阴落槛前。大地生灵枯欲死，不成霖雨慢遮天。” 宋元明俱有帝子经游遗迹，此山为贵邑第一胜景，宋封景祐寺后。《古今诗》其一证云：按《明一统志》宋俞括诗：“二十四峰尖，参差列郡南。半空擎梵宇，绝顶寄僧龛。” 西山　在县西二十里。峰峦奇特，石笋插天。有七星山，多踯躅花、方节竹。仙女寨有白鹤张秀才石、歌仙刘三妹石，其形俨如二人相对而坐，值风清月白，每闻答歌声。其地妇人好游歌。有术家云：“风水所钟，宜琢去石人嘴。土人琢去之，遗响遂止。”

北山　在县北二十里，又名宜贵山，又名北览山。瀑布千仞，上盘武宣，下连浔郡，惟此山最大，延袤数百里，又呼为龙山。唐贵州《怀泽注》“山中。”

有茶树，土人赖之。《地道记》曰：“龙山，合水所出，即此。” 《广舆记》云：“羽客仙人多聚于此。” 宋乡宦施才致仕亦隐此山。冯三界尝往此山采香，遇仙成道。其绝顶名平天，中有巨潭。又有白龙，每大风雨即飞出，人尝见其身尾白亮如银。昔有一老采香山中，偶至潭所，见石壁峭立，花果新鲜，须臾见一白龙戏水，蟠绕古树，波浪腾沸，遂回。后寻莫得。按《明一统志》：“山有石牛，每旱则杀牲取血和泥涂牛背，以咸卤涂牛口，歌《牧牛诗》以乐之。祀毕则雨，泥尽乃晴。”

文笔山　在县南，与南山并峙。其尖峰被沈将军琢去，通邑不服，后以砖补之。

龙岩山　一名龙安岩，在县东五十里。上有巨洞，可容千人。有东西二门，中有奇花怪异，不可胜记。唐宋俱有石刻，字久难明辨。县尹林朝钥刻《古怀第一山》于石门，又邑庠曾光国题《东方巨观》于石。昔乡人黄用臣修葺，不亚南山山。龙岩山　在县北八十里，洞口开敞，中多奇石，亦南山之亚，土舍常金宁开。

银山　，在县东北，有石函，望之如银，俗呼为“仙人函。”

龙影山　在县南，其石壁有五彩龙影。

锺馗山　有洞，石门轩阔，清流环绕其下。鸡笑山　，在县东北六十里，东接石梯，西连北览。

马岭山　在县西北七十里。一名龙马山，又名马度山。唐以前有马岭县云。按《明一统志》：“其山多虺，其毒杀人，惟冷石可以解之，屑著疮内即活。俗传有马嘶与奔蹄声，则人多疫疠。”

铜鼓岭　在县南五十里。平地突兀，上有层冈，人依之避寇。

仙女岭　在县北七十里。旁有石崖曰“登仙。” 显朝冈　在县北二十里。《郡志》云：“陆绩为守时，常登此冈，制浑天仪。”

金鸡峡　在县西六十里。相连石山，直至宾州。南江　在县南城下，即郁江。上有牛皮滩，下有白鹤滩，又名“紫泉” ，如遇人才出，县尹贤则紫水见，映耀如金。县人常候之，以为祥瑞云。

宝江　，在县西一里。一名“浮江” ，水自宾来，入于郁。

汎江　在县南三里，又名“道冲江” ，近贵州城旧址。

沙江　在县东七里。源出龙山谢井，流入于郁。武思江　在县西六十里，自合浦而来，流入于郁。

思缴江　，在县南三十里。自兴业而来，流入于郁。

东津江　，在县东四十里。自龙江分流而入于郁。

横眉江　在县东六十里。自郁林大容山而来，与桂平分界，流入于郁。

干河　在县北四十里。源出北山，夏月则大水泛滥，秋冬则涸无涓滴。传为罗隐经过被阻题破。其水即地下流去，今遇水汎急不可过，常被淹没。

潮水泉　在县西六十里。其水盈涸不时，或日三四潮。汉封其神为“澄澜公。” 邑人烹牲以占岁事。

谢公池　在县北城下。唐守谢雕所凿，今名“井塘。” 沈将军修葺甚佳。上有嵯石横桥，旁有小洲，石坦如龟形，风水甚秀，可创学宫、书院。

藤梨塘　在县东山后。广数里，水极深，往来船渡。中有小山，突兀可居，乡人避寇于此。

廖家井　在县城北一里。池中有石洲平坦，其上有“紫江亭。” 今废。

谷公井　在县治东北。相传汉刺史谷永所凿。陆公井　，在县南三里，近古郁林城。怪石清流，吴郡守陆绩所凿。旁有橘一株，乃乾和中刺史刘博古所种，因名“橘井。” 学宪刘节建亭其上，今废。

瑞松井　在县东一里。宋孝子梁诰居其旁，庐父母墓侧，树之以松。时有甘露降，瑞草生，故名。后建“甘露亭。”

嘉鱼井　在县西门外。井泉通江，中有嘉鱼，观之历历可睹，因名。今塞。

司命井　在县西北。半甘半淡，潜通大江，四时不竭。合境汲饮，人多耆年。若水竭则人疫岁荒。南涧井　，在县西门外。东有卷石，苏东坡大书“南涧” 二字刻石。又宋陶弼诗云：“㐲泉见脉能通海，叠玉山峰喜近城。” 鱼最甘美，今归学。

东井　在县东一里。怪石涌出，水流石底。宋施

才诗云：“深随石窦千寻去，远自云峰万里来。昔传有一石窍，直通西门石坑，由县堂而过，因一孀妇误跌下坑，提炬追寻，闻刑杖声，由井口而出。有谶云：‘贵县四山全，只因东井穿。东井若不穿，三科中一元’。” 井口石上有苏东坡大书“东湖” 二字，后沈将军累石填塞，今水汎。

龙腹井　又名龙床井。县北数里，井旁有石洲，盘屈如龙如床状，夏月邑人常游避暑，水可深数尺，观之似浑，汲之则清，岁旱祷雨辄应。汉封其神为“清源公。”